“Návrh”

VLÁDA SLOVENSKEJ REPUBLIKY

vydáva

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

  rozhodnutie č. …………
o privatizácii časti podniku

Obchodné meno:                         Slovenská autobusová doprava Prievidza, štátny podnik
Sídlo:                                           Ciglianska cesta 1
                                                     Prievidza
                                                     971 36     
IČO:                                             31 631 860

           Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2247 (ďalej len “určený privatizačný projekt”).

           Rozhodnutie sa týka časti majetku podniku Slovenská autobusová doprava Prievidza, štátny podnik – pozemok parc. č. 413/1 v katastrálnom území Bánovce nad Bebravou o výmere 298 m2, zapísaný na LV č. 988 ako zastavaná plocha. Majetok, ktorého sa rozhodnutie týka, je vymedzený výstupným formulárom F.1(A)/1 určeného privatizačného projektu

1. Spôsob privatizácie:
     Priamy predaj časti majetku podniku vopred určenému záujemcovi.

2. Účtovná hodnota časti majetku podniku k 30.9.2001:
     44 700,- Sk
     (slovom: štyridsaťštyritisícsedemsto slovenských korún)

3. Spôsob výberu kupujúceho:
  Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.
4. Kupujúci:
     Meno a priezvisko:                    Emília Klukanová
     Adresa:                                       Hospodárska 45, 917 00  Trnava
     Rodné číslo:                                275226/746

5. Kúpna cena:                               45 000,- Sk
                                                         (slovom: štyridsaťpäťtisíc slovenských korún)
6. Platobné podmienky a ich zabezpečenie:
Kúpnu cenu zaplatí kupujúci jednou splátkou do 30 dní odo dňa účinnosti zmluvy o predaji  časti podniku.
     Úhrada kúpnej ceny je zabezpečená zmluvou, uzatvorenou medzi Všeobecnou úverovou bankou, a.s., pobočka Trnava, mestská expozitúra Trnava a Emíliou Klukanovou, Hospodárska 45, Trnava dňa 1.2.2002 o vinkulácii vkladu v sume 45 000,- Sk na vkladnej knižke s číslom vkladového účtu 1247798776/0200, v prospech Fondu národného majetku SR, za účelom privatizácie nehnuteľnosti pozemku parc. č. 413/1, LV č. 988, k.ú. Bánovce nad Bebravou.
7. Ďalšie podmienky predaja:
    Fond národného majetku Slovenskej republiky v zmluve o predaji časti podniku upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

Poučenie: 
         Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:      Fond národného majetku Slovenskej republiky
                      Ministerstvo dopravy, pôšt a telekomunikácií Slovenskej republiky
                      Ministerstvo pre správu a privatizáciu národného majetku Slovenskej republiky
                      Úrad vlády Slovenskej republiky

Za správnosť:   Ing. Mária Machová, CSc.
                           ministerka pre správu a privatizáciu
                           národného majetku Slovenskej republiky             …………………………….
                                                                                       (podpis a pečiatka)